बीएसएनएल सेवा ठप, बैंकों का कारोबार प्रभावित
कटनी-गुमला सड़क चौड़ीकरण का काम शुरू होने के बाद जगह-जगह केबल कट जाने से दूर संचार सेवा अस्त व्यस्त हो गई है। पिछले तीन दिनों से पाकरगांव और लुड़ेग के बीच 6 बार दूर संचार विभाग का केबल कटी है। इस अव्यवस्था के चलते जिला मुख्यालय सहित रायगढ़ जिले के भी टेलीफोन उपभोक्ताओं को परेशानियों से जूझना पड़ रहा है।
सबसे बड़ी विडंबना है कि यहां बीएसएनएल की लैंड लाइन और मोबाइल सेवा से बात करने वालों के पैसे तो कट जा रहे हैं, लेकिन बात करने की सुविधा से वंचित रहना पड़ रहा हैं। इस सेवा को बहाल करने की शिकायतों के बाद भी यहां ध्यान नहीं दिया जा रहा है। बीते एक पखवाड़ा से आए दिन बीएसएनएल की लैंड लाइन, मोबाइल और ब्रांड बैंड सेवा ठप रहने से इससे जुड़े उपभोक्ताओं को काफी दिक्कतों का सामना करना पड़ रहा है। बीएसएनएल की ब्रांड बैंड सेवा ठप हो जाने से बैंकों में ग्राहकों का करोड़ों रुपयों का लेन-देन बुरी तरह से प्रभावित हो रहा है। बीएसएनएल सेवा की खराबी को विभाग के अधिकारी काफी मशक्कत से ठीक करने के बाद भी कुछ ही देर में लाइन ठप हो जा रही है। बताया जाता है कि संचार सेवा लगभग आधा घंटा काम करने के बाद अचानक ठप हो जा रही है। लैंड लाइन फोन का उपयोग करने से उपभोक्ताओं को नंबर की जांच करने की चेतावनी वाला टेप सुनना पड़ रहा है। बार बार ठप हो रही बीएसएनएल सेवा की खराबी दूर नहीं होने से उपभोक्ताओं के कई काम अटक गए हैं। बीएसएनएल की अस्त-व्यस्त सेवा की शिकायत करने के बाद भी विभाग के अधिकारी इस खराबी के बारे में कुछ भी नहीं बता पाते हैं। बीएसएनएल विभाग की लैंड लाइन टेलीफोन सेवा ठप हो जाने से विभाग को प्रति दिन लाखों रुपयों की आय से वंचित रहना पड़ रहा है। इसके बाद भी विभाग के अधिकारी हाथ पर हाथ धर कर बैठे हैं। शेष पेज 15
अधिकारियों से संपर्क नहीं हुआ
बीएसएनएल विभाग के उच्च अधिकारियों के मोबाइल नंबर पर संपर्क करने की कोशिश की जाती है लेकिन उन नंबरों पर भी बार-बार नाॅट रीचेबल अथवा नंबर की पुनः जांच करें का टेप सुनाई देता है। बताया जाता है कि पत्थलगांव स्थित बीएसएनएल का कार्यालय में कई मशीन बंद हो जाने से लैंड लाइन टेलीफोन सेवा पर विपरीत असर पड़ा है।
बीएसएनएल विभाग बेपरवाह
व्यवसायी अरूण गोयल ने बताया कि बीएसएनएल की लचर सेवा के चलते आए दिन व्यवसायियों को नुकसान हो रहा है। बीएसएनएल के केबल कटने से बार बार उपभोक्ताओं को परेशानी का सामना करना पड़ रहा है। गड़बड़ी सुधारने के प्रति विभाग के अधिकारियों की लापरवाही के चलते सैकड़ों उपभोक्ताओं को खामियाजा भुगतना पड़ रहा है।
बैंक में ग्राहकों को घंटों इंतजार करना पड़ा
शनिवार को दूर संचार सेवा की लिंक फेल होने से बैंक के ग्राहकों को घंटों तक इंतजार करना पड़ा। ऐसी स्थिति से निपटने के लिए बैंक अधिकारियों को भी विवश होकर बैठना पड़ रहा है। विधानसभा का सत्र के दौरान सरकारी विभाग से नेट के माध्यम से जानकारी भेजने में भी खासी परेशानी उठानी पड़ रही है।
दिक्कत
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva